Bunga Tesla kompaniyasi aksiyalari narxi oshgani sabab bo‘ldi. Foto: AP/TASS Dunyoning eng badavlat odami Ilon Maskning boyligi dushanba kuni 11,98 foizga yoki 32,6 mlrd dollarga ko‘paydi. Uning boyligi yana 300 mlrd dollarlik ko‘rsatkichdan o‘tdi va 304,2 mlrd dollarga yetdi, deb yozadi Forbes. Tesla kompaniyasi aksiyalari qiymati 13,5 foizga o‘sdi va bir dona aksiya narxi 1199,78 dollarni tashkil etdi, deb yozadi Bloomberg. Kompaniyaning bozor qiymati yana 1 trln dollardan oshdi. O‘tgan yili Maskning boyligi ilk marta 250 mlrd dollardan oshgan va zamonaviy tarixdagi eng badavlat insonga aylangandi.